স্টাফ রিপোর্টার, বানিয়াচং থেকে ॥ নব প্রতিষ্ঠিত আইডিয়েল কলেজে আড়িয়ামুগুর গ্রামবাসীর পক্ষ থেকে ১ লাখ টাকা নগদ অনুদান প্রদান করা হয়েছে। গতকাল আইডিয়েল কলেজে অনুদান প্রদানকালে ভোলাকান্ত বিশ্বাস, জয় চন্দ্র দাস, বকুল বিহারী দাস, পরিমল চন্দ্র দাস, সুকুমার দাস আড়িয়ামুগুর গ্রামবাসীর পক্ষে কলেজ পরিচালনা কমিটির প্রতিষ্ঠাতা সভাপতি ও ২ নং উত্তর পশ্চিম ইউনিয়ন পরিষদের চেয়ারম্যান হায়দারুজ্জামান খান ধন মিয়ার হাতে এ অনুদানের টাকা হস্তান্তর করেন। এসময় তারা নব প্রতিষ্টিত এ কলেজের সার্বিক উন্নয়নে আড়িয়ামুগুর গ্রামবাসীর পক্ষ থেকে প্রতি বছরই আর্থিক সহযোগিতার আশ্বাস প্রদান করেন। এতে আরো উপস্থিত ছিলেন কলেজের ভারপ্রাপ্ত অধ্যক্ষ মোঃ মনসুর আলম ভুইয়া।